stanford-oval/wikipedia huggingface dataset:
Italian Grand Prix 2003

|  Italian Grand Prix 2003  |
| --- | --- |
 14. osakilpailu 16 osakilpailusta kaudella 2003. 

Päivämäärä:  14. syyskuuta 2003
Sijainti:  Autodromo Nazionale Monza, Milano, Italia
Ratatyyppi:  Moottorirata
Radan pituus:  5,793 km
Kilpailun pituus:  53 kierrosta, 306,720 km
Sää:   Aurinkoinen, lämmin, kuiva
Paalupaikka
Kuljettaja:   Michael Schumacher   (Ferrari)
Paaluaika:  1.20,963
Palkintokoroke
Voittaja:   Michael Schumacher   (Ferrari)
Toinen:   Juan Pablo Montoya   (Williams-BMW)
Kolmas:   Rubens Barrichello   (Ferrari)
Nopein kierros
Kuljettaja:   Michael Schumacher   (Ferrari)
Kierrosaika:  1.21,832 (kierroksella 14)
Italian Grand Prix 2003 oli Formula 1 -sarjan osakilpailu, joka ajettiin 14. syyskuuta 2003 Autodromo Nazionale Monza -radalla Italiassa. Kilpailun voitti Michael Schumacher. Toiseksi sijoittui Juan Pablo Montoya ja kolmas oli Rubens Barrichello.
Aika-ajot

| Sija | Nro | Kuljettaja | Talli | Aika | Ero |
| --- | --- | --- | --- | --- | --- |
| 1 | 1 |  Michael Schumacher | Ferrari | 1.20,963 |   |
| 2 | 3 |  Juan Pablo Montoya | Williams-BMW | 1.21,014 | + 0,051 |
| 3 | 2 |  Rubens Barrichello | Ferrari | 1.21,242 | + 0,279 |
| 4 | 6 |  Kimi Räikkönen | McLaren-Mercedes | 1.21,466 | + 0,503 |
| 5 | 4 |  Marc Gené | Williams-BMW | 1.21,834 | + 0,871 |
| 6 | 7 |  Jarno Trulli | Renault | 1.21,944 | + 0,981 |
| 7 | 17 |  Jenson Button | BAR-Honda | 1.22,301 | + 1,338 |
| 8 | 5 |  David Coulthard | McLaren-Mercedes | 1.22,471 | + 1,508 |
| 9 | 20 |  Olivier Panis | Toyota | 1.22,488 | + 1,525 |
| 10 | 16 |  Jacques Villeneuve | BAR-Honda | 1.22,717 | + 1,754 |
| 11 | 14 |  Mark Webber | Jaguar-Cosworth | 1.22,754 | + 1,791 |
| 12 | 21 |  Cristiano da Matta | Toyota | 1.22,914 | + 1,951 |
| 13 | 11 |  Giancarlo Fisichella | Jordan-Ford | 1.22,992 | + 2,029 |
| 14 | 10 |  Heinz-Harald Frentzen | Sauber-Petronas | 1.23,216 | + 2,253 |
| 15 | 15 |  Justin Wilson | Jaguar-Cosworth | 1.23,484 | + 2,521 |
| 16 | 9 |  Nick Heidfeld | Sauber-Petronas | 1.23,803 | + 2,840 |
| 17 | 19 |  Jos Verstappen | Minardi-Cosworth | 1.25,078 | + 4,115 |
| 18 | 12 |  Zsolt Baumgartner | Jordan-Ford | 1.25,881 | + 4,918 |
| 19 | 18 |  Nicolas Kiesa | Minardi-Cosworth | 1.26,778 | + 5,815 |
| 20 | 8 |  Fernando Alonso | Renault | 1.40,405 | + 19,442 |
Kilpailu

| Sija | Nro | Kuljettaja | Talli | Kierrokset | Aika/keskeytyssyy | Lähtöruutu | Pisteet |
| --- | --- | --- | --- | --- | --- | --- | --- |
| 1 | 1 |  Michael Schumacher | Ferrari | 53 | 1.14.19,838 | 1 | 10 |
| 2 | 3 |  Juan Pablo Montoya | Williams-BMW | 53 | + 5,294 | 2 | 8 |
| 3 | 2 |  Rubens Barrichello | Ferrari | 53 | + 11,835 | 3 | 6 |
| 4 | 6 |  Kimi Räikkönen | McLaren-Mercedes | 53 | + 12,834 | 4 | 5 |
| 5 | 4 |  Marc Gené | Williams-BMW | 53 | + 27,891 | 5 | 4 |
| 6 | 16 |  Jacques Villeneuve | BAR-Honda | 52 | + 1 krs. | 10 | 3 |
| 7 | 14 |  Mark Webber | Jaguar-Cosworth | 52 | + 1 krs. | 11 | 2 |
| 8 | 8 |  Fernando Alonso | Renault | 52 | + 1 krs. | 20 | 1 |
| 9 | 9 |  Nick Heidfeld | Sauber-Petronas | 52 | + 1 krs. | 16 |   |
| 10 | 11 |  Giancarlo Fisichella | Jordan-Ford | 52 | + 1 krs. | 13 |   |
| 11 | 12 |  Zsolt Baumgartner | Jordan-Ford | 51 | + 2 krs. | 18 |   |
| 12 | 18 |  Nicolas Kiesa | Minardi-Cosworth | 51 | + 2 krs. | 19 |   |
| 13 | 10 |  Heinz-Harald Frentzen | Sauber-Petronas | 50 | + 3 krs. | 14 |   |
| Kesk. | 5 |  David Coulthard | McLaren-Mercedes | 45 | Polttoaineen syöttö | 8 |   |
| Kesk. | 20 |  Olivier Panis | Toyota | 35 | Jarrut | 9 |   |
| Kesk. | 19 |  Jos Verstappen | Minardi-Cosworth | 27 | Öljyvuoto | 17 |   |
| Kesk. | 17 |  Jenson Button | BAR-Honda | 24 | Vaihdelaatikko | 7 |   |
| Kesk. | 21 |  Cristiano da Matta | Toyota | 3 | Pyörähdys | 12 |   |
| Kesk. | 15 |  Justin Wilson | Jaguar-Cosworth | 2 | Vaihdelaatikko | 15 |   |
| Kesk. | 7 |  Jarno Trulli | Renault | 0 | Hydrauliikka | 6 |   |
Kilpailu > Johtokierrokset

| Kuljettaja | Talli | Kierrokset |
| --- | --- | --- |
|  Michael Schumacher | Ferrari | 1–14 |
|  Juan Pablo Montoya | Williams-BMW | 15–15 |
|  Michael Schumacher | Ferrari | 16–53 |
Muuta

Marc Gené tuurasi Ralf Schumacheria lauantaista lähtien.
Giancarlo Fisichella lähti kilpailuun varikolta.
Aiheesta muualla

Kuvia kilpailusta (Arkistoitu – Internet Archive)
Formula 1 -luokan Italian Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Autodromo Nazionale Monza (1950–1979, 1981–) Autodromo Enzo e Dino Ferrari (1980)
Formula 1 -kausi 2003
| 0 | 1 | 2 | 3 | 4 | 5 |
| --- | --- | --- | --- | --- | --- |
|  Australia |  Malesia |  Brasilia |  San Marino |  Espanja |  Itävalta |
|  Monaco |  Kanada |  Eurooppa |  Ranska |  Iso-Britannia |  Saksa |
|  Unkari |  Italia |  Yhdysvallat |  Japani |  |  |
Jimmy Cowan

Cowan vuonna 2011
Quinton James "Jimmy" Cowan (s. 6. maaliskuuta 1982 Gore, Uusi-Seelanti) on uusiseelantilainen rugbynpelaaja, joka pelaa Super Rugby -liigan Otago Highlandersissä. Cowanin pelipaikka on pelinrakentaja (scrum half).
Ura

Cowan pelasi vuoden 2011 rugbyn maailmanmestaruuden voittaneessa Uuden-Seelannin joukkueessa. Toistaiseksi hän on pelannut 50 maaottelua All Blacksin paidassa.
Seuratasolla Cowan on edustanut uusiseelantilaista Highlandersia jo vuodesta 2003 lähtien.
Jeffrey Bell

| Jeffrey Jackson Bell |
| --- | --- |
 Jeffrey Bell PaleyFest-tapahtumassa vuonna 2014.
Henkilötiedot
Kansalaisuus:  Yhdysvallat
Ammatti:  televisiotuottaja, käsikirjoittaja, ohjaaja
Muut tiedot
Merkittävät teokset: Angel S.H.I.E.L.D. Agentit
Jeffrey Jackson Bell on yhdysvaltalainen televisiotuottaja, käsikirjoittaja ja ohjaaja. Hän aloitti uransa vuonna 1999 käsikirjoittamalla televisiosarjassa Salaiset kansiot (1993–2002), josta hän siirtyi televisiosarjaan Angel (1999–2004), jonka showrunner hän oli sen kahdella viimeisellä tuotantokaudella. Hän on myös yksi showrunner televisiosarjassa S.H.I.E.L.D. Agentit (2013–2020).
Aiheesta muualla

Jeffrey Bell Internet Movie Databasessa. (englanniksi)
Jimmy Dixon

Jimmy Dixon
Jimmy Dixon (s. 10. lokakuuta 1981) on aktiiviuransa päättänyt liberialainen jalkapalloilija, pelipaikaltaan keskuspuolustaja.
Seurajoukkueura

Vuodet 	        Joukkue 	       (O)     (M)
1998–1999 	Mark Professionals  ?      (?)
2000–2001 	Floda BoIF  ?      (?)
2002–2006 	BK Häcken 	        116    (4)
2007–2009 	Malmö FF 	        53     (1)
2009–2012   	Manisaspor          65     (4)
2012-2013      BK Häcken           2      (0)
2013-2014      Boluspor            35     (0)
2015-2016      Assyriska BK        27     (3)
Life Is Strange

| Life Is Strange |
| --- | --- |

Kehittäjä:  Dontnod Entertainment
Julkaisija:   Square Enix  Feral Interactive (Linux, OS X)  Black Wing Foundation (Android, iOS) 
Jakelija:  Steam, PlayStation Store, Humble Store, Microsoft Store, Google Play, App Store ja GOG.com
Ohjaaja:   Raoul Barbet  Michel Koch 
Tuottaja:  Luc Baghadoust
Suunnittelija:   Baptiste Moisan  Sebastien Judit  Sebastien Gaillard 
Käsikirjoittaja:   Christian Divine  Jean-Luc Cano 
Taiteilija:   Michel Koch  Kenny Laurent  Amaury Balandier 
Säveltäjä:  Jonathan Morali
Pelisarja:  Life Is Strange
Pelimoottori:  Unreal Engine
Julkaistu:   30. tammikuuta 2015  Episodi 1 30. tammikuuta 2015  Episodi 2 24. maaliskuuta 2015  Episodi 3 19. toukokuuta 2015  Episodi 4 28. heinäkuuta 2015  Episodi 5 20. lokakuuta 2015  
Lajityyppi:  seikkailupeli
Pelimuoto:  yksinpeli
Ikäluokitus:   ESRB: Mature 17+  PEGI: 16 
Alusta:   Android  iOS  Linux  Microsoft Windows  OS X  PlayStation 3  PlayStation 4  Xbox 360  Xbox One 
Jakelumuoto:  Steam, digitaalinen lataus
Lisää peliartikkeleitaVideopelien teemasivulla
Infobox OK       : 
Life Is Strange on Dontnod Entertainmentin kehittämä ja Square Enixin julkaisema seikkailupeli, joka on julkaistu vuonna 2015. Peli julkaistiin alun perin Microsoft Windowsille, PlayStation 3:lle, PlayStation 4:lle, Xbox 360:lle ja Xbox Onelle. Se julkaistiin kesäkuussa 2016 OS X:lle, heinäkuussa 2016 Linuxille, joulukuussa 2017 iOS:lle sekä heinäkuussa 2018 Androidille. Peli keskittyy Max Caulfieldiin, joka näkee näyn kotikaupunkiaan uhkaavasta myrskystä ja huomaa kykenevänsä kelaamaan aikaa taaksepäin.
Peli on julkaistu viitenä episodina, joista ensimmäinen on julkaistu tammikuussa 2015 ja viimeinen lokakuussa samana vuonna.
Pelille on julkaistu vuonna 2017 esiosa nimeltä Life Is Strange: Before the Storm. Pelissä ohjataan Maxin ystävää Chloe Pricea sekä seurataan tämän elämää ennen Life Is Strangen tapahtumia. Lisäksi vuosina 2018 ja 2021 ilmestyivät pelisarjan seuraavat pääpelit, Life Is Strange 2 ja Life Is Strange: True Colors, joilla on eri hahmot ja eri tapahtumapaikat. Remasteroitu versio pelistä julkaistiin osana Life Is Strange: Remastered Collection -pelikokoelmaa 1. helmikuuta 2022. Vuonna 2024 tulee ilmestymään pelisarjan neljäs pääpeli, Life Is Strange: Double Exposure, joka kertoo Maxin vaiheista Life Is Strangen jälkeen.
Pelaaminen

Life Is Strange on graafinen seikkailu kolmannen persoonan näkökulmasta. Pelaaja ohjaa Max Caulfieldia, joka voi kelata aikaa taaksepäin estääkseen tiettyjä tapahtumia tai muuttaakseen tekemiään valintoja. Pelaaja voi myös tutkia esineitä tai ottaa niitä, ratkaista joitain pulmia ja tehdä pieniä muutoksia ympäristöön. Pelaajan tulee tehdä valintoja, jotka vaikuttavat myöhemmin pelin tarinaan. Kerätyt esineet pysyvät pelaajan käsissä jopa ajan taaksepäin kelaamisen jälkeen.
Pelaaja voi tutkia eri paikkoja ja kommunikoida ei-pelattavien hahmojen kanssa. Jos käydyn keskustelun jälkeen kelaa aikaa taaksepäin, keskusteluihin voi aueta uusia vaihtoehtoja, perustuen ennen ajan kelaamista saatuun tietoon. Jotkut pelaajan tekemät valinnat vaikuttavat myöhemmin pelin juoneen sekä lyhyellä että pitkällä aikavälillä. Joskus hyvältä lyhyellä aikavälillä vaikuttanut valinta voi osoittautua huonoksi tai päinvastoin.
Tarina

Tarina sijoittuu vuoteen 2013 ja kertoo 18-vuotiaasta Maxine ”Max” Caulfieldista. Max on hyväksytty pelin alussa opiskelemaan valokuvausta Oregonin osavaltiossa sijiatsevassa pikkukaupunki Arcadia Bayssä sijaitsevaan Blackwellin akatemiaan. Yksinäinen ja omissa maailmoissaan oleileva Max todistaa naistenhuoneessa vanhan ystävänsä Chloe Pricen tapon, huomaten voivansa kelata aikaa taaksepäin. Max korjaa tilanteen pelastamalla Chloen, joka on muuttunut paljon viime näkemisestä. Max kertoo Chloelle kyvystään, ja he käyttävät aikamatkailua hyväkseen selvittääkseen kadonneen Rachel Amberin tapauksen. Pian Max ja Chloe ystävystyvät uudestaan. Max joutuu pian vaikeuksiin koulun oppilaiden ja työntekijöiden sekä ulkopuolisten Arcadia Bayn asukkaiden kanssa, eikä tilannetta myöskään helpota nuorten naisten huumaus- ja katoamistapaukset, sekä Maxin näyt kylän tuhoavasta tornadosta.
Tarina > Juoni > Episodi 1: Chrysalis

Maxine ”Max” Caulfield näkee kesken Mark Jeffersonin pitämän valokuvausluennon näyn majakasta, jota lähestyy suuri tornado. Naistenhuoneessa hän näkee kuinka hänen luokkatoverinsa Nathan Prescott ampuu sinitukkaista tyttöä, joka paljastuu myöhemmin hänen entiseksi parhaaksi ystäväkseen Chloe Priceksi. Yhtäkkiä Max palaa ajassa takaisin hetkeen, jolloin oli juuri nähnyt näyn tornadosta, ymmärtäen omaavansa kyvyn kelata aikaa taaksepäin. Max ja Chloe tapaavat uudelleen ja alkavat viettää enemmän aikaa yhdessä. Kävelyllä majakan luona he epäilevät näyn olleen ennustus tulevasta: tornado tulee tuhoamaan Arcadia Bayn. Lisäksi he epäilevät Nathan Prescottin salaavan jotain ja aikovat ottaa asiasta selvää. Kaikkien yllätykseksi Arcadia Bayhyn ilmestyy hetkellinen lumisade.
Tarina > Juoni > Episodi 2: Out of Time

Seuraavana päivänä Maxin luokkatoveri Kate Marsh joutuu kiusatuksi, koska hänestä oli levitetty internettiin video, jossa hän huumattuna suuteli lukuisia oppilaita suosituimpien oppilaiden kerhon, Vortex Clubin, bileissä. Max tapaa Chloen Two Whales Dinerissa, Chloen äidin, Joycen, omistamassa kuppilassa ja he päättävät kokeilla Maxin voimia sekä paikan päällä että Chloen piilopaikassa romuttamolla. Mutta Max alkaa kärsiä nenäverenvuodoista ja pyörtyy. Max palaa Blackwelliin, mutta kesken tunnin Kate menee koulun katolle ja yrittää itsemurhaa. Max yrittää useita kertoja kelata aikaa, kunnes tuleekin pysäyttäneeksi ajan. Katolla pelaaja voi yrittää suostutella Katen luopumaan itsemurha-aikeistaan. Tapahtuneen jälkeen Max päättää selvittää mitä Katelle oli tapahtunut sekä löytää Chloen kuukausia kateissa olleen ystävän Rachel Amberin. Samana iltana tapahtuu myös ennustamaton auringonpimennys.
Tarina > Juoni > Episodi 3: Chaos Theory

Max ja Chloe murtautuvat yöllä Blackwelliin rehtori Raymond Wellsin toimiston sekä koulun uimajoukkueen altaaseen yrittäen vältellä koulun vainoharhaista turvallispäällikkö David Madsenia, joka on Chloen isäpuoli. Seuraavana aamuna lintuja ja valaita löytyy kuolleena ympäri Arcadia Baytä, Maxin ja Chloen murtautuessa Frank Bowersin, Chloen huumediilerin ja Rachelin ystävän, asuntovaunuun. Chloe saa tietää Rachelilla olleen suhde Frankin kanssa ja tuntee itsensä petetyksi. Max palaa asuntolaan ja löytää valokuvan itsestään ja Chloesta päivältä, jona Chloen isä William kuoli. Hän siirtää valokuvan kautta vahingossa kyseiseen päivään ja Max estää Williamin kuoleman auto-onnettomuudessa. Mutta palatessaan nykyhetkeen, hän on luonut vaihtoehtoisen todellisuuden, jossa William on elossa ja Chloe neliraajahalvaantunut, koska oli joutunut onnettomuuteen omalla autollaan.
Tarina > Juoni > Episodi 4: Dark Room

Max auttaa Chloea arkisissa askareissa, mutta päivän päätteeksi hidasta kuolemaa valmiiksi tekevä Chloe pyytää yliannostuksen lääkkeitä pelastaakseen vanhempansa rahapulalta. Max käyttää valokuvaansa peruakseen päätöksensä ja päästäkseen takaisin vanhaan aikajatkumoon. He tutkivat Prescottien omistaman hylätyn ladon ja löytävät maanalaisen bunkkerin. Bunkkeri oli täynnä valokuvia Katesta, Rachelista ja muista tytöistä huumattuina ja sidottuina. Valokuvien avulla Max ja Chloe löytävät Rachelin jäänteet ja Chloe vannoo kostoa pääepäillylleen, Nathanille. He menevät illalla Vortex Clubin bileisiin etsimään Nathania sekä varoittamaan Nathanin ystävää ja koulun suosituinta tyttöä Victoria Chasea, nähden taivaalla myös illuusion kahdesta täysikuusta. He saavat vain tekstiviestin, jossa Nathan vannoo tuhoavansa todisteet. Mutta kun Max ja Chloe palaavat Rachelin jäänteiden luokse, tekstiviestin todelliseksi lähettäjäksi paljastunut Jefferson huumaa Maxin ja ampuu Chloen.
Tarina > Juoni > Episodi 5: Polarized

Max herää bunkkerista, jonne Jefferson oli huumannut ja kidnapannut Blackwellin tyttöopiskelijoita valokuvatakseen näiden ”viattomuuden” ennen kuin se ehtisi ”turmeltua”. Jefferson oli ottanut Nathanin oppipojakseen Prescottien rahoitettua hänen bunkkerinsa. Nathan oli aikoinaan tappanut Rachelin antamalla vahingossa yliaonnostuksen. Nyt Jefferson oli tappanut Nathanin ja aikoi tehdä saman Maxille kunhan hänestä otetut kuvat olisivat valmiit. Max pääsee kelaamaan aikaa pöydällä olevista valokuvista ja ajautuu aikajanaan, jossa hän varoittaa Davidia Jeffersonista ja Nathanista, järjestäen nämä vankilaan, sekä voittaa valokuvakilpailun, päästen esittelemään kuvaansa San Franciscoon. Mutta tornadon saapuessa Arcadia Bayhyn tästä huolimatta, hän palaa ajassa taaksepäin peruakseen osallistumisensa kilpailuun. Mutta tulee rikkoneeksi aikajatkumon ja ystävänsä Warren Grahamin avulla tajuaa aiheuttaneensa itse tornadon sekä kaikki aiemmat selittämättömät ilmiöt voimiensa käytöllä. Max palaa Warrenilla olevan kuvan avulla vielä kerran menneisyyteen pelastaakseen Chloen hengen ja näkee jälkeenpäin kaikki vaihtoehtoiset todellisuudet muodostuneena painajaismaiseksi näyksi. Näyn jälkeen Max ja Chloe seisovat majakan luona tornadon lähestyessä ja tajuavat, että Maxin ainut keino sen pysättämiseksi olisi palata hetkeen, jolloin otti valokuvan naistenhuoneessa ja antaa Chloen kuolla Nathanin luotiin. Pelaajan on päätettävä uhraako Chloen pelastaakseen Arcadia Bayn tuholta vai uhraako Arcadia Bayn pelastaakseen Chloen kuolemalta.
Ääninäyttelijät

| 0 | 1 | 2 |
| --- | --- | --- |
|  Hannah Telle  | … |  Maxine ”Max” Caulfield, Courtney Wagner   |
|  Ashly Burch  | … |  Chloe Price, Stella Hill, Taylor Christensen, Sarah   |
|  Derek Phillips  | … |  Mark Jefferson, Samuel Taylor, Zachary Riggins   |
|  Don McManus  | … |  David Madsen, Hayden Jones, Logan Robertson, konstaapeli Anderson Berry   |
|  Eric Morgan Stuart  | … |  rehtori Raymond ”Ray” Wells   |
|  Carlos Luna  | … |  Warren Graham, Justin Williams, Evan Harris   |
|  Cissy Jones  | … |  Joyce Price   |
|  Dayeanne Hutton  | … |  Kate Marsh, Alyssa Anderson, Juliet Watson   |
|  Dani Knights  | … |  Victoria Chase, Dana Ward, Brooke Scott   |
|  Nik Shriner  | … |  Nathan Prescott, Daniel DaCosta, Trevor Yard, Luke Parker   |
|  Daniel Bonjour  | … |  Frank Bowers   |
|  Joe Ochman  | … |  William Price   |
|  PaSean Wilson  | … |  Michelle Grant   |
|  Christian Divine  | … |  sivuäänet   |
Vastaanotto

Episodit ovat saaneet vaihtelevia arvioita. GameSpot on antanut kahdelle ensimmäiselle osalle arvosanaksi 7/10, kolmannelle 8/10 ja kahdelle viimeiselle 6/10.
Aiheesta muualla

Wikimedia Commonsissa on kuvia tai muita tiedostoja aiheesta .
Life is Strange: Complete Season - Episodes 1-5 MobyGamesissa (englanniksi)
Life Is Strange Internet Movie Databasessa (englanniksi)
Isoviha (elokuva)

| Isoviha |
| --- | --- |

Ohjaaja:  Kalle Kaarna
Käsikirjoittaja:  Jyrki Mikkonen
Perustuu:  Jyrki Mikkosen romaaniin Vaeltavan sinitakin tarina Jyväskylä: Gummerus, 1933.
Tuottaja:  Kurt Jäger
Säveltäjä:  Tapio Ilomäki
Kuvaaja:  Konstantin Märska
Leikkaaja:  Kalle Kaarna
Lavastaja:  Viljo Someroja
Pääosat:   Hilkka Helinä  Santeri Karilo  Kalevi Mykkänen 
Valmistustiedot
Valmistusmaa:  Suomi
Tuotantoyhtiö:  Jäger-Filmi
Ensi-ilta:  14. joulukuuta 1939
Kesto:  91 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Isoviha (ruots. Stora ofreden) on Kalle Kaarnan ohjaama suomalainen historiallinen draamaelokuva vuodelta 1939. Se perustuu Jyrki Mikkosen isonvihan (1700–1721) aikaan sijoittuvaan nuortenromaaniin Vaeltavan sinitakin tarina. Isoviha on avoimen isänmaallinen ja venäläisvastainen, minkä takia se kiellettiin Suomessa ennen talvisotaa ja toistamiseen välirauhan aikana. Isoviha oli Kalle Kaarnan viimeinen ohjaustyö.
Juoni

Kurmitsan savolaiskylässä eletään vuotta 1700. Kirkkoherra Petrelius ilmoittaa kuningas Kaarle XII:n tarvitsevan sotaväkeä Vironmaalle ”moskoviitteja” vastaan. Kirkkoherran tytär Karoliina ja Paavo Paavalinpoika ovat rakastuneita, mutta kirkkoherra torjuu Paavon kosinnan vedoten siihen, että tämä on kotitalonsa nuorempi poika eikä voi tarjota tyydyttävää elämää Karoliinalle. Kirkkoherra aikoo lähettää tyttärensä sukulaisten luo Turkuun. Näyttääkseen pystyvänsä johonkin Paavo pestautuu kuninkaan joukkoihin, ja nuoret jättävät hellät hyvästit.
Syksyllä 1700 käydään voittoisa Narvan taistelu, sen sijaan Paavo haavoittuu Pultavan taistelussa 1709 kuninkaan armeijan kärsiessä tappion. Hajotettujen joukkojen rippeet palaavat Suomeen, mutta Paavo ei ole heidän mukanaan. Kalmukki-Kalle kuitenkin tuo terveiset Paavolta Karoliinalle. Kirkkoherra julistaa saarnastuolistaan Paavon kuolleeksi, mutta Karoliina uskoo tämän olevan yhä elossa.
Talvella pidetään kinkerit, joissa Karoliina opettaa lapsia lukemaan. Kalmukki-Kalle vakuuttaa yhä Paavon elävän. Kesken tilaisuuden saapuu viesti, että kasakat ovat vyöryneet rajan yli tappaen ja hävittäen. Armeija perääntyy ylivoiman edessä ja kuningas näyttää hylänneen maansa. Kurmitsan kylä alkaa varautua pahimpaan.
Kesän 1713 tullen kasakat lähestyvät Kurmitsan kirkonkylää. Metsässä kulkeva Karoliina kiinnittää kasakkapäällikkö Voronoffin huomion: mies ahdistelee häntä ensin, mutta pyytää anteeksi ymmärrettyään Karoliinan ”säätyläisneidoksi”. Karoliina sieppaa Voronoffin pistoolin ja pakenee tämän hevosella. Tällä välin kasakat alkavat tehdä tuhojaan kylässä ja ajaa ihmisiä kodeistaan. Kirkkoherra haavoittuu luodista rintaansa ja kymmeniä kuolee. Karoliina löytää isänsä, mutta juopuneet kasakat käyvät hänen kimppuunsa, kunnes Voronoff rientää hätään ampuen yhden miehistään ja ruoskien muut.
Paavo on toipunut vammoistaan ja on paluumatkalla Kurmitsaan. Hän törmää kuitenkin kasakoihin ja hänet tuodaan kylään vangittuna. Voronoffin kuulustelussa Paavo uskottelee suomalaisen joukko-osaston etenevän kohti kylää päivämatkan päässä. Voronoffin ja epätoivoisen Karoliinan ollessa illallisella Paavo onnistuu kiemurtelemaan irti köysistä ja tainnuttamaan vartijansa. Paavo yllättää Voronoffin, mutta empiessään menettää tilaisuuden ampua hänet. Voronoff välttää laukauksen heittämällä pöydän kohti ikkunaa.
Paavo saa Karoliinan mukaansa ja he pakenevat kylästä kasakat kintereillään. Pian he pysähtyvät puolustusasemiin Paavon ampuessa ja Karoliinan ladatessa. Voronoff komentaa kasakoitaan lopettamaan tulituksen: hän haluaa tytön elävänä. Voronoff ja Paavo käyvät ratsujensa selässä miekoin kaksintaistelun, josta Paavo selviytyy voittajana. Nuoret voivat viimein syleillä toisiaan, ja Rantasalmen komppanian signaali pelästyttää eloon jääneet kasakat karkuun. Kaikkien luuleman apujoukon sijasta asialla onkin Kalmukki-Kalle, joka ylpeilee kepposellaan.
Kirkonkellot soivat ja kyläläiset palaavat koteihinsa. Paavo ja Karoliina iloitsevat toipuvan kirkkoherran vuoteen äärellä. Kasakoiden uhka näyttää toistaiseksi väistyneen, mutta Paavo kehottaa kyläläisiä olemaan valmiina tarttumaan aseisiin milloin tahansa.
Näyttelijät

| 0 | 1 | 2 |
| --- | --- | --- |
|  Hilkka Helinä  | … |  Karoliina Petrelius   |
|  Kalevi Mykkänen  | … |  Paavo Paavalinpoika   |
|  Santeri Karilo  | … |  kasakkaupseeri Vladimir Voronoff   |
|  Kaarlo Saarnio  | … |  kirkkoherra Petrelius   |
|  Aarne Jaatinen  | … |  pappilan renki   |
|  Anton Soini  | … |  Kaarlo Kustaanpoika, ”Kalmukki-Kalle”   |
|  Vilho Siivola  | … |  Ivan, kasakkapalvelija   |
|  Sulo Autere  | … |  kasakka   |
|  Varma Lahtinen  | … |  torpan emäntä   |
Tuotanto

Isoviha perustuu Jyrki Mikkosen nuortenromaaniin Vaeltavan sinitakin tarina (1933). Elokuvasovitusta varten alkua ja loppua sekä useiden kohtausten järjestystä muutettiin.
Isonvihan kuvaukset kestivät kaikkinensa noin vuoden, kesästä 1938 seuraavaan kesään. Sen ulkokuvaukset tehtiin Hattulan vanhan kirkon ympäristössä ja Hämeenlinnan lähistöllä ja sisäkuvaukset Jäger-Filmin studiossa. Ratsastavia kasakkoja esittivät Parolannummella olleet kadetit ja joukkokohtauksissa käytettiin myös Kenttätykistörykmenttiä 1. Tekijät eivät kuitenkaan kuvanneet kaikkea itse, sillä Narvan (1700) ja Pultavan taistelua (1709) käsittelevät joukkokohtaukset leikattiin John W. Bruniuksen elokuvasta Kaarle XII.